**รายละเอียดการส่งผลงานทางวิชาการ (Poster Presentation /นวัตกรรม)**

**บัตรนัดทันตกรรม “ฟันดีเริ่มที่แม่”**

ชื่อเจ้าของผลงาน นายกฤษฏชาติ ภาชนะวรรณ

ชื่อผู้นำเสนอผลงาน นายชัญภัค จันทดวง

สถานที่ติดติอกลับ รพ.สต.โนนศิลาเลิง โทรศัพท์มือถือ 0956711341

e–mail address kaweechat83@gmail.com

**บทคัดย่อ**

การส่งเสริมทันตสุขภาพในหญิงตั้งครรภ์เป็นกิจกรรมการดำเนินการที่สำคัญ เมื่อตั้งครรภ์ร่างกายและจิตใจ ของสตรีจะมีความเปลี่ยนแปลงมากมาย รวมถึงการเปลี่ยนแปลงภายในช่องปาก ทำให้เกิดภาวะเหงือกอักเสบและฟันผุได้ง่ายกว่าคนปกติทั่วไป มีรายงานพบว่าภาวะปริทันต์อักเสบมีความสัมพันธ์กับการคลอดก่อนกำหนดและการมีน้ำหนักแรกคลอดต่ำของทารก ซึ่งหากหญิงตั้งครรภ์ได้รับการรักษาภาวะปริทันต์อักเสบ จะมีผลช่วยลดความเสี่ยงต่อการคลอดทารกก่อนกำหนด และเพิ่มน้ำหนักแรกคลอดของทารกอย่างมีนัยยะสำคัญทางสถิติ จากสภาพปัญหาเกี่ยวกับอัตราของหญิงตั้งครรภ์ที่มาฝากครรภ์ในเครือข่าย รพ.สต.โนนศิลาเลิง และได้รับการรักษาทางทันตกรรม พบว่าหญิงตั้งครรภ์ได้รับบริการทางทันตกรรมคิดเป็นร้อยละ 32.4 ซึ่งต่ำกว่าเป้าหมายของจังหวัดที่ตั้งไว้ไม่น้อยกว่าร้อยละ 45 ซึ่งแสดงให้เห็นว่าหญิงตั้งครรภ์ไม่เห็นความสำคัญของสุขภาพช่องปากและมีโอกาสเข้าถึงการรับบริการทางทันตกรรมน้อย

ทางฝ่ายทันตสาธารณสุข ประชุมหาแนวทางการแก้ปัญหาดังกล่าว โดยมีการพัฒนาระบบการส่งเสริมการเข้าถึงบริการในหญิงตั้งครรภ์ให้คลอบคลุมและมีประสิทธิภาพซึ่งได้มีการพัฒนาดังนี้ พัฒนาระบบการส่งเสริมเข้าถึงบริการในหญิงตั้งครรภ์ที่คลินิกฝากครรภ์ ในรพ.สต.ที่ไม่มีทันตบุคลากรการเสริมแรงจูงใจให้หญิงตั้งครรภ์เห็นความสำคัญของการมารับบริการทันตกรรม ปรับปรุงระบบบัตรนัดฟันดีเริ่มที่แม่ในสมุดสีชมพูของหญิงตั้งครรภ์ทั้งในเขตรับผิดชอบ พัฒนากิจกรรมในโรงเรียนพ่อแม่

# จากผลการดำเนินงานตามแนวทางดังกล่าวพบว่า อัตราหญิงตั้งครรภ์ที่ได้รับบริการตรวจฟันจากเดิมปีงบประมาณ 255๘ ร้อยละ 97.77 ปีงบประมาณ 255๙ ร้อยละ98.02 และเพิ่มเป็นร้อยละ 99.80 ในปีงบประมาณ 25๖๐ อัตราหญิงตั้งครรภ์ที่มีปัญหาสุขภาพช่องปากได้รับบริการทางทันตกรรมจากเดิมปีงบประมาณ 255๘ ร้อยละ 40.0 ปีงบประมาณ 255๙ ร้อยละ 45.15 และเพิ่มขึ้นในปีงบประมาณ 25๖๐ ร้อยละ 51.09 อัตราหญิงตั้งครรภ์ได้รับบริการทางทันตกรรม Complete case จากเดิมปีงบประมาณ 255๘ ร้อยละ 8.57 ปีงบประมาณ 255๙ ร้อยละ 13.80 และเพิ่มขึ้นในปีงบประมาณ 25๖๐ ร้อยละ 22.89